Εθνική Συσπείρωση (Γαλλία)

Η Εθνική Συσπείρωση (γαλλ. Rassemblement national), προηγουμένως Εθνικό Μέτωπο (γαλλ. Front National) είναι εθνικιστικό και οικονομικά προστατευτικό κόμμα στην Γαλλία. Το κόμμα ιδρύθηκε το 1972 από τον Ζαν-Μαρί Λε Πεν και άλλους, έχοντας ως στόχο την ενοποίηση πολλών γαλλικών εθνικιστικών κινημάτων της εποχής. Πρόεδρος του κόμματος είναι ο Ζορντάν Μπαρντελά, ενώ εξέχων ηγετικό στέλεχος και κοινοβουλευτικός αρχηγός είναι η Μαρίν Λεπέν.

Το κόμμα είναι υπέρ της αυστηροποίησης της μεταναστευτικής πολιτικής 
  και τοποθετείται κυρίως στα ακροδεξιά* 




  ή την ριζοσπαστική δεξιά του πολιτικού φάσματος από τις διάφορες πηγές.

Η Εθνική Συσπείρωση έλαβε το μεγαλύτερο ποσοστό ψήφων στις τελευταίες εθνικές εκλογές και ευρωεκλογές, με περίπου 30% και 32% αντίστοιχα, ενώ είναι τρίτο σε δύναμη στην Εθνοσυνέλευση της Γαλλίας. Ανήκει στο ευρωκόμμα Patriots.eu και οι ευρωβουλευτές του μετέχουν στην ομάδα Πατριώτες για την Ευρώπη. Από το 1973, το κόμμα έχει ιδρύσει ένα κίνημα νεολαίας, το Εθνικό Μέτωπο Νεολαίας (γαλλ. Front national de la jeunesse).

 Σύντομο ιστορικό και πολιτικές 

Ηγέτης του κόμματος από την ίδρυσή του και το αναμφισβήτητο κέντρο της παράταξης, μέχρι την παραίτησή του το 2011, ήταν ο ακροδεξιός και καταδικασμένος αρνητής του Ολοκαυτώματος, Ζαν-Μαρί Λε Πεν. Ο Πιέρ Μπουσκέ, συνιδρυτής του κόμματος, υπηρέτησε στα Ναζιστικά Βάφεν Ες-Ες κατά τη διάρκεια του Β' Παγκοσμίου Πολέμου.

Παρόλο που το κόμμα ήταν περιθωριοποιημένο για τα πρώτα δέκα χρόνια της ύπαρξής του, από το 1984 έχει χαρακτηριστεί ως ο κύριος εκπρόσωπος του δεξιού εθνικισμού στην Γαλλία.Shields, 2007, p. 229. Τον Μάρτιο του 2018, μετονομάστηκε από «Εθνικό Μέτωπο» σε «Εθνική Συσπείρωση».

Το κόμμα θεωρείται ως η σημερινή μεγαλύτερη πολιτική δύναμη της Γαλλίας προσπερνώντας τους Ρεπουμπλικανούς και το Σοσιαλιστικό Κόμμα .Shields, 2007, pp. 247, 264, 297 and 301.DeClair, 1999, pp. 6 and 104. Οι προεδρικές εκλογές του 2002 ήταν οι πρώτες στις οποίες συμμετείχε ακροδεξιός υποψήφιος στον δεύτερο γύρο, αφού ο Λε Πεν ξεπέρασε τον υποψήφιο του Σοσιαλιστικού Κόμματος Λιονέλ Ζοσπέν στον πρώτο γύρο, ωστόσο ηττήθηκε με πολύ μεγάλη διαφορά από τον Ζακ Σιράκ, υποψήφιο του Συναγερμού για τη Δημοκρατία. Εξαιτίας του γαλλικού εκλογικού συστήματος, η εκπροσώπηση του κόμματος είναι περιορισμένη παρά τα ποσοστά που κερδίζει στις εκλογές.DeClair, 1999, pp. 46, 56 and 71. Η κόρη του, Μαρίν Λε Πεν, εξελέγη το 2011 για να τον διαδεχθεί ως αρχηγός του κόμματος. Παραιτήθηκε προσωρινά το 2017 προκειμένου να επικεντρωθεί στην προεδρική υποψηφιότητά της και ανέλαβε ξανά την ηγεσία του μετά τις εκλογές. Ήταν επικεφαλής του κόμματος μέχρι το 2021, όταν παραιτήθηκε και πάλι προσωρινά για να να επικεντρωθεί στην δεύτερη προεδρική υποψηφιότητά της. Ένα χρόνο αργότερα, ο Ζορντάν Μπαρντελά εξελέγη διάδοχός της.

Ανάμεσα στις κύριες πολιτικές του κόμματος συμπεριλαμβάνονται ο οικονομικός προστατευτισμός, η προσέγγιση μηδενικής ανοχής σε ζητήματα νόμου και τάξης, και η αντίθεση στη μετανάστευση. Από τη δεκαετία του 1990, το κόμμα έχει γίνει ολοένα και πιο ευρωσκεπτικιστικό. Η αντίθεση στη μετανάστευση του κόμματος έχει εκφραστεί για μη Ευρωπαίους μετανάστες, ενώ υποστηρίζει και την απέλαση παρανόμων, εγκληματιών και άνεργων μεταναστών. Η πολιτική αυτή του κόμματος έχει μετριαστεί σε σχέση με εκείνη της δεκαετίας του 1990.

 Παραπομπές 

 Πηγές 




Εξωτερικοί σύνδεσμοι


Κατηγορία:Πολιτικά κόμματα στη Γαλλία
Κατηγορία:Εθνικιστικά κόμματα
Κατηγορία:Ευρωσκεπτικιστικά κόμματα